Κούταβος

Ο Κούταβος (ιταλικά: Cutavo), επίσης γνωστός ως λιμνοθάλασσα του Αργοστολίου, είναι λιμνοθάλασσα της Κεφαλονιάς, ιχθυοβριθής, που βρίσκεται νοτιοανατολικά του μυχού του κόλπου του Αργοστολίου. Έχει ελλειψοειδές σχήμα με μέγιστο μήκος περίπου 6,5 χλμ. και ελάχιστο 1,1 χλμ. Το βάθος της είναι πολύ μικρό, μέχρι μία οργιά.

Η λιμνοθάλασσα του Κουτάβου αποτελεί τον τερματισμό της πεδιάδας της Κρανιάς, το δε στόμιό της αποφράσσεται σε μορφή χορδής τόξου με γέφυρα μήκους 1 χλμ. την οποία κατασκεύασαν οι Άγγλοι, επί αγγλικής κατοχής, και επί της οποίας και φέρεται αναμνηστική πυραμίδα. Η Γέφυρα Ντε Μποσέ, που πήρε το όνομά της από τον κατασκευαστή της Ελβετό μηχανικό Κάρολο-Φίλιππο Ντε Μποσέ (De Bosset), αξιωματικό του Αγγλικού στρατού και διοικητή της ΚεφαλληνίαςPatsch: Die Insel Leukas. Eine geographische Monographie, Ausg. 95-100, P. 86. 1890, αποτελεί πεζόδρομο από τον Ιούλιο του 2005 έπειτα από απόφαση του Υπουργείου Πολιτισμού για απαγόρευση της διέλευσης τροχοφόρων από το μνημείο.

 Φωτοθήκη 

 Παραπομπές 

Κατηγορία:Γεωγραφία της Κεφαλλονιάς
Κατηγορία:Λιμνοθάλασσες της Ελλάδας